কাছে আসবেন না স্যার, আমি ধরা দেব না

পাপ্পু সাঁতরা, হুগলি:- ‘কাছে আসবেন না স্যার বুকে গুলি খেয়ে মরব তবু ধরা দেব না, পুকুর পারে দাঁড়িয়ে জানিয়ে দেয় তিনু। বছরের শেষ দিনে এক অভিযুক্তকে পুলিশ ধরতে গেলে এমনই চরম নাটকীয় মুহূর্তের সাক্ষী হয় কোন্নগর জোড়া পুকুরের বাসিন্দারা। শেষে খালি হাতেই ফিরে গেল পুলিশ।

উত্তরপাড়া থানার অন্তর্গত কোন্নগর ফাঁড়ির পুলিশ মঙ্গলবার বিকালে জোড়াপুকুর এলাকায় অভিযুক্ত তিনু মন্ডল নামে এক যুবককে ধরতে যায়। তিনুর বিরুদ্ধে অভিযোগ নেশা করে এলাকাবাসীকে নানা ভাবে উত্যক্ত করে, গালাগাল দেয় মারধর করতে যায়।

অভিযোগ পেয়ে পুলিশ যায়। ধরে তাকে গাড়িতে তোলে। গাড়িতে তোলার সময় পালিয়ে যায়। পুকুর পারে দাঁড়িয়ে পুলিশকে বলতে থাকে আমি ধরা দেব না। কাছে আসবেন না স্যার জলে ঝাঁপ দিয়ে মরে যাব। গুলি করুন কিন্তু ধরা দেব না।

আরও পড়ুন: ২৪ ঘণ্টার মধ্যে পারদ পতন, জাঁকিয়ে শীত কবে, জানাল আবহাওয়া দফতর

এক পুলিশ কর্মীকে উদ্দেশ্য করে বলেন, দশজন মিলে ধরে নিয়ে নিয়ে গিয়েছিল। সেই অভিজ্ঞতা তার ভালো না।তাই সে পুলিশে ধরা দিতে চায় না।

স্থানীয় বাসিন্দা শ্যালম চক্রবর্তী বলেন, বাবাকে মারার অভিযোগে জেলও খাটে। কিছুদিন আগে ছাড়া পায়। নার্ভের রোগ আছে। বিকালে পুলিশ তাকে ধরতে আসে। প্রথমে ধরে গাড়িতে তোলার সময় পুলিশের হাত ছাড়িয়ে পালায়। পুলিশ তাড়া করলে পুকুর পারে দাঁড়িয়ে নাটক শুরু করে।

সন্ধা গড়িয়ে যায়। পুলিশ তাকে বুঝিয়ে ধরতে পারে না। অনেকক্ষণ অপেক্ষা করে শেষে হাল ছেড়ে দেয়। খালি হাতে ফিরে যায় পুলিশ।

দেখুন অন্য খবর: