যুদ্ধের মধ্যে মধ্যেই ইজরায়েলে আটকে হুগলির তিন গবেষক

উত্তরপাড়া: যুদ্ধ চলছে ইজরায়েলে। প্যালেস্টাইন (Palestinian) হামাসের সঙ্গে লড়াই চলছে ইজরায়েলের (Israeli)। তার মধ্যেই আটকে হুগলির তিন গবেষক। দুশ্চিন্তায় তাদের বৃদ্ধ মা-বাবারা। ইজরায়েলের হাইফা শহরে থাকেন উত্তরপাড়ার (Uttarpara) গবেষক দম্পতি (Researcher couple)। সোমোদয় হাজরা তার স্ত্রী জয়ীতা দত্ত হাজরা ও তাদের তিন বছরের মেয়ে সিন্ধুরাকে নিয়ে চিন্তিত সোমোদয়ের মা বাবা। অন্যদিকে, ইজরাইলের তেল আভিভ বিশ্ববিদ্যালয়ে স্নায়ুবিজ্ঞান নিয়ে গবেষণা করছেন সৌরভ কুমার। অ্যালঝাইমার্স রোগ নিয়ে গবেষণা করছেন তিনি।

সোমোদয়ের বাবা প্রাক্তন অধ্যাপক উদয় শঙ্কর হাজরা মা গৃহবধূ সোমা হাজরা। দু সপ্তাহ আগে ছেলের কাছ থেকে ফিরেছেন। সেসময় যুদ্ধের কিছু ছিলনা। হাইফা শহরে এখনও যুদ্ধের আঁচ লাগেনি। তবে স্কুল কলেজ সব বন্ধ করে দেওয়া হয়েছে। সোমোদয় জয়ীতা হাইফার টেকনিয়ন আইআইটিতে গবেষণা করছেন। তবে সোমোদয়দের বিশ্ববিদ্যালয় খোলা আছে। সেখানে গবেষণার কাজ চলছে। স্নায়ুতন্ত্র বিষয়ে গবেষণা করেন স্বামী স্ত্রী দুজনেই। সোমোদয় ইজরায়েল থেকে ভিডিও কলে জানান,সাইরেন বাজলে বাঙ্কারে ঢুকে যেতে বলা হয়েছে। বাহাত্তর ঘন্টার জন্য জল, খাবার, পোষাক মজুত করে রাখতে বলা হয়েছে। কালিপুজোর আগে ৯ নভেম্বর উত্তরপাড়ায় আসার টিকিট কাটা আছে ছেলে বৌমার। তার আগেই ফেরার চেষ্টা করছে তারা।

আরও পড়ুন: কামদুনির দোষীদের শাস্তির দাবিতে জোড়া মিছিল

অন্যদিকে, সৌরভের বাড়ি হুগলির ধনিয়াখালির ভাণ্ডারহাটিতে। স্ত্রী অনিন্দিতা বন্দ্যোপাধ্যায় উত্তরপাড়া প্যারিমোহন কলেজের শারীরবিদ্যার অধ্যাপক। সৌরভ-অনিন্দিতার সাত মাসের এক মেয়ে রয়েছে। অনিন্দিতা জানান, সৌরভ ইজ়রায়েলে আটকে পড়ায় খুবই দুশ্চিন্তায় আছে তাঁদের পরিবার। পুজোর আগে বাড়ি ফেরার কথা ছিল সৌরভের। ১৬ তারিখ বিমানের টিকিটও কাটা আছে। কিন্তু যুদ্ধের জন্য বাতিল করা হয়েছে এয়ার ইন্ডিয়ার সমস্ত ফ্লাইট। বাড়ি ফেরা অনিশ্চিত হয়েছে সৌরভের। ইজরাইলে আটকে পরা ভারতীয়রা কি করে ফিরবেন তা নিয়ে দুশ্চিন্তায় পরিবার।

আরও অন্য খবর দেখুন