এলাকায় চাঞ্চল্য, দরজা ভেঙে উদ্ধার তিন

হুগলি: উত্তরপাড়ার (Uttarpara) রাজেন্দ্র এভিনিউতে একটি বাড়িতে কয়েকদিন আগে মৃত্যু হয় অবসর প্রাপ্ত সরকারি কর্মচারী গগন বরন মুখোপাধ্যায়ের। পুলিশ সূত্রে খবর, গত ৪ ফেব্রুয়ারি বয়সজনিত অসুস্থতার কারণে মৃত্যু হয় অবসরপ্রাপ্ত সরকারি কর্মচারী গগনবরণ মুখোপাধ্যায়ের। তারপর থেকেই নিজেদের বাড়িতে বন্দি করে ফেলেন মৃতের স্ত্রী শ্যামলী মুখোপাধ্যায়, ছেলে সৌরভ মুখোপাধ্যায় এবং মেয়ে চুমকি মুখোপাধ্যায়। অনেক চেষ্টা করেও তিনজনের সঙ্গে গত কয়েকদিন কেউ যোগাযোগ করতে পারেননি।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব-১০)

বৃদ্ধের আত্মীয় বৈষ্ণব দাস মুখোপাধ্যায় জানিয়েছেন, গত ৪ঠা ফেব্রুয়ারী শেষ কথা হয়েছিল তাদের সঙ্গে। গগন বাবুর মৃত্যুতে শোকাহত পরিবারের সদস্যরা। তার জন্য এই অবস্থা হতে পারে। টানা গৃহবন্দি থেকে খাওয়া দাওয়া না করে তারাও ক্রমশ মৃত্যুর দিকে ঢলে পরতে থাকেন। আজ স্থানীয় কাউন্সিলর উৎপলাদিত্য চট্টোপাধ্যায়, পুরসভার চেয়ারম্যান দিলীপ যাদব, পুলিশ নিয়ে ওই বাড়িতে যান।

আরও পড়ুন: ভোটের আগে মোদির হাত ধরে বিভিন্ন রেল স্টেশনের খোলনলচে বদল

উত্তরপাড়া পুরসভার চেয়ারম্যান দিলীপ যাদব জানিয়েছেন, পরিবারের এক সদস্যের মৃত্যু হয়েছে বেশ কিছুদিন আগে আর বাকি তিন সদস্য বাড়িতেই ছিল দরজা বন্ধ করে। কেউ তাদের এক আত্মীয়কে ফোন করে জানায় মৃত্যুর জন্য অপেক্ষা করছে। এরপর ওই আত্মীয় স্থানীয় কাউন্সিলরকে ফোন করে বিষয়টি জানান। কাউন্সিলর আমাকে জানালে আমি পুলিশকে জানাই। পুলিশ এসে তালা ভেঙে তিনজনকে উদ্ধার করেছে। তাদের উত্তরপাড়া হাসপাতালে ভর্তি করা হয়েছে চিকিৎসার জন্য। ঠিক কী কারণে এই ঘটনা সেটা খতিয়ে দেখা হচ্ছে।