তৃণমূল পঞ্চায়েত সদস্যের উপর দুষ্কৃতী হামলা, অবস্থা আশঙ্কাজনক

পাপ্পু সাঁতরা, হুগলি: তৃণমূল পঞ্চায়েত সদস্যের (Trinamool Panchayat member) উপর দুষ্কৃতী হামলা। আশঙ্কাজনক অবস্থায় হাসপাতালে চিকিৎসাধীন তৃণমূল পঞ্চায়েত সদস্য পার্থ নস্কর (Partha Naskar)। ঘটনায় জখম হয়েছেন আরও তিনজন।

স্থানীয় ও পুলিশ সূত্র খবর, গতকাল রাতে উত্তরপাড়া (Uttarpara) থেকে মাখলা রেলগেট এলাকায় কাছে পার্থ আসতেই তাকে ঘিরে ধরে বেশ কয়েকজন দুষ্কৃতী। লাঠি ও ধারালো অস্ত্র দিয়ে তার উপর আঘাত করা হয়। মাথায় গুরুতর চোট লাগে। রক্তক্ষরণ হতে থাকে তাকে বাঁচাতে গেলে আহত হয় আরও তিনজন।

এদের প্রত্যেকেরই বাড়ি উত্তরপাড়া এলাকায়। রঘুনাথপুর পঞ্চায়েতের সদস্য পার্থ নস্করের বাড়ি রঘুনাথপুর এলাকাতেই। স্থানীয়রা তাদের উদ্ধার করে প্রথমে উত্তরপাড়ার স্টেট জেনারেল হাসপাতালে নিয়ে গেলে সেখানে প্রাথমিক চিকিৎসার পর তাকে কলকাতার একটি  হাসপাতালে স্থানান্তরিত করা হয়। সেখানেই তাকে ভর্তি করা হয়েছে।

আরও পড়ুন:নিউজিল্যান্ড নয়! জানেন পৃথিবীর কোন দেশে সবার আগে নতুন বছরকে বরণ করে নেওয়া হয়?

স্থানীয় সূত্রে জানা যায় মাখলা অটো স্ট্যান্ড এলাকায় মাদক বিক্রেতাদের দৌরাত্ম্য রয়েছে। এবং এই মাদক বিক্রিকে কেন্দ্র করেই ওই এলাকায় রাত হলেই দুষ্কৃতী দৌরাত্ম্য বাড়ে।

গতকাল পার্থর উপর আক্রমণের পরই পুলিশ তিনজন দুষ্কতীকে গ্রেফতার করলে আনন সিং নামে এক দুষ্কৃতী সে মাতলা এলাকার অটোস্ট্যান্ডে গিয়ে বেশ কয়েকটি দোকান ভাঙচুর করে। এবং স্থানীয়দের হুমকি দেয় দেখে নেওয়ার।

সকালে পুলিশ ঘটনাস্থলে গেলে অটো চালক ও স্থানীয় বাসিন্দারা বিক্ষোভ দেখায়। পার্থ উপর আক্রমণের প্রতিবাদে মাখলা দিল্লি রোড অটো চলাচল বন্ধ রাখে চালকরা। পুলিশ এই ঘটনায় তিনজনকে গ্রেফতার করে তদন্ত শুরু করেছে।

পঞ্চায়েতের সদস্য পার্থ নস্করের উপর হামলার পরবর্তী সময় পুলিশ মাখলা সিং পাড়া এলাকা থেকে দুষ্কৃতীকে গ্রেফতার করে । এরপরেই আনন্দ সিং নামে এক দুষ্কতী সশস্ত্র অবস্থায় বেশ কিছু দুষ্কৃতীকে জড়ো করে আবারো অটো স্ট্যান্ড এলাকায় আসে । বেশ কিছু দোকানপাট ভাঙচুর করে ।

আজ সকাল থেকে তৃণমূল পঞ্চায়েত সদস্যের উপর হামলার প্রতিবাদে মাখলা দিল্লি রোড অটো চলাচল বন্ধ রেখেছে অটো চালকরা। অটো চালক থেকে স্থানীয় বাসিন্দারা অবিলম্বে ওই এলাকায় মাদক ব্যবসা ও দুষ্কৃতী দৌরাত্ম্য বন্ধ করা এবং দুষ্কৃতীকে গ্রেফতারের দাবিতে পুলিশকে ঘিরে  বিক্ষোভ দেখায় ।

দেখুন অন্য খবর-