উত্তরপাড়ায় গঙ্গা স্নানে নেমে তলিয়ে গেল তিনজন

হুগলি: গঙ্গা স্নান করতে নেমে তলিয়ে গেল তিনজন। উত্তরপাড়া (Uttarpara) বাবু ঘাটে (Babughat of Uttarpara) গঙ্গা স্নানে নেমে তলিয়ে(Drowned Ganga) গেল তিন জন। তারমধ্যে দুজন কিশোর ও এক যুবক রয়েছেন। উত্তরপাড়া বাবুঘাটে স্পিড বোট নামিয়ে তল্লাশি চালাচ্ছে বিপর্যয় মোকাবিলা বাহিনী। ডানকুনির চন্ডীমাতার পুজোর জন্য গঙ্গার জল নিতে উত্তরপাড়ায় এসেছিল অনেক ভক্ত। গতকাল রাত সারে বারোটা নাগাদ পুজো কমিটির কিছু সদস্য উত্তরপাড়ার বাবু ঘাটে জল নিতে আসে। জল নেওয়ার আগে স্নান করতে নামে অনেকেই। সে সময় হঠাৎই জোয়ার চলে আসায় তলিয়ে যায় দুজন। তাদের বাঁচাতে গিয়ে আরও একজন তলিয়ে যায়। তাঁদের মধ্যে একজনের বয়স ১৬, একজনের ১৮, একজনের ২১।

আরও পড়ুন: সায়ন্তিকা অ্যাকোয়াটিকা না নিকোপার্ক ১ জুন তোমাদের বুঝিয়ে দেব, সজলের কটাক্ষ মদনের

উত্তরপাড়া থানার পুলিশ খবর বিপর্যয় মোকাবিলা দফতরে। শনিবার সকাল থেকেই বিপর্যয় মোকাবিলা বাহিনী স্পিড বোট নিয়ে বাবু ঘাট ও তার সংলগ্ন বিভিন্ন ঘাটে নিখোঁজদের খোঁজে তল্লাশি শুরু করে। এখনও পর্যন্ত কোনও খোঁজ পাওয়া যায়নি তাদের। এর আগেও উত্তরপাড়া শহরের বিভিন্ন ঘাটে এরকম দুর্ঘটনা ঘটেছে। মহালয়ার দিন কয়েকজন তলিয়ে গিয়েছিল তর্পণ করতে গিয়ে। তবুও টনক নড়েনি প্রশাসনের।
পুলিশ জানিয়েছে, জল নিতে আসা ভক্তদের ভীর ছিল ভালোই। পুলিশ লাইন নিয়ন্ত্রণ করছিল। গভীর গঙ্গায় নামতে নিষেধ করা ছিল। তা সত্ত্বেও কয়েকজন নেমে যায় গভীরে। এরপর তলিয়ে যায় তিনজন। তাদের খোঁজে বিপর্যয় বাহিনী নামানো হয়েছে। এর আগেও উত্তরপাড়া ঘাটে একাধিকবার দুর্ঘটনা ঘটেছে।